_:n5fdcd22289e4461c86e51e0f6dd2691cxb0
<http://schema.org/articleBody>
"Мұндай норма дауларды соттан тыс және сотқа дейін реттеу институттарын дамыту туралы заң жобасында белгіленген. &quot;Бұл заң жобасын парламент депутаттары медиация институтын дамыту және азаматтарға дауларды шешуге көмектесу мақсатында әзірледі. Заң жобасының негізгі ережелері татуластыру рәсімдерін қолдану аясын кеңейтуге, сондай-ақ халық арасындағы дауларды бітімгершілікпен аяқтау мүмкіндігіне тартуға бағытталған&quot;, – деді депутат Снежанна Имашева. Айтуынша, заң жобасымен &quot;Неке және отбасы туралы&quot; кодексіне сотта некені бұзу мәселелері бойынша рәсімдерге формальды көзқарасты алып тастайтын өзгерістер енгізіледі. Сондай-ақ алимент өндіруден туындайтын дауларды медиатордың көмегімен шешуге мүмкіндік беретін түзетулер енгізілуде. &quot;Азаматтық іс жүргізу кодексіне тараптар арасында сол бір мәселе бойынша және сол негізде медиациялық келісім жасалған істер бойынша сотқа талап арыздарды қабылдау және қайтару, сондай-ақ ажырасу туралы істерді сырттай қарауға жол бермеу рәсімдерін жетілдіруге бағытталған өзгерістер енгізілуде&quot;, – деп қосты Имашева. Сондай-ақ қылмыстық кодекстің 68-бабында көзделген шағын және орташа ауырлықтағы қылмыстар мен ауыр істердің жекелеген санаттарымен шектелмей, ауыр және аса ауыр істерді қоса алғанда, барлық қылмыстық істер бойынша медиацияны қолдануды кеңейту ұсынылады. &quot;Медиация туралы&quot; Заңға да тиісті өзгерістер енгізіледі."
<https://kaz.nur.kz/society/1940332-qazaqstanda-azyrasu-procedurasy-kurdelenui-mumkin/>